**projektas**

**reg. Nr. T-275**

**2.7. darbotvarkės klausimas**

**Pasvalio rajono savivaldybės taryba**

|  |  |  |
| --- | --- | --- |
| sprendimas | | |
| **Dėl pasvalio rajono savivaldybės tarybos 2018 m. KOVO 21 d. sprendimo Nr. T1-50 „Dėl viešosios įstaigos pasvalio pirminės asmens sveikatos priežiūros centro valdymo struktūros ir pareigybių sąrašo patvirtinimo“ pakeitimo** | | |
| 2021 m. gruodžio d. | Nr. | T1- |
| Pasvalys | | |

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, viešosios įstaigos Pasvalio pirminės asmens sveikatos priežiūros centro įstatų, patvirtintų Pasvalio rajono savivaldybės tarybos 2006 m. liepos 12 d. sprendimu Nr. T1-164 „Dėl viešosios įstaigos Pasvalio pirminės asmens sveikatos priežiūros centro įstatų patvirtinimo“ (Pasvalio rajono savivaldybės tarybos 2017 m. gruodžio 20 d. sprendimo Nr. T1-272 redakcija) (su visais aktualiais pakeitimais), 20.6 punktu ir atsižvelgdama į viešosios įstaigos Pasvalio pirminės asmens sveikatos priežiūros centro 2021 m. gruodžio 7 d. raštą Nr. R3-534, Pasvalio rajono savivaldybės taryba nusprendžia:

1. Pakeisti viešosios įstaigos Pasvalio pirminės asmens sveikatos priežiūros centro valdymo struktūrą, patvirtintą Pasvalio rajono savivaldybės tarybos 2018 m. kovo 28 d. sprendimu Nr. T1-50 ,,Dėl viešosios įstaigos Pasvalio pirminės asmens sveikatos priežiūros centro valdymo struktūros ir pareigybių sąrašo patvirtinimo“ (Pasvalio rajono savivaldybės tarybos 2019 m. spalio 23 d. sprendimo Nr. T1-207 redakcija), ir išdėstyti ją nauja redakcija (pridedama).

2. Sprendimas įsigalioja 2022 metų sausio 1 d.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Socialinės paramos ir sveikatos skyriaus

vyriausioji specialistė (Savivaldybės gydytoja)

Renata Nevulytė

2021-12-08, tel. (8 451) 54 086

Suderinta DVS Nr. RTS-

Pasvalio rajono savivaldybės tarybai

**AIŠKINAMASIS RAŠTAS**

**Dėl pasvalio rajono savivaldybės tarybos 2018 m. kovo 21 d. sprendimo Nr. T1-50 „Dėl viešosios įstaigos pasvalio pirminės asmens sveikatos priežiūros centro valdymo struktūros ir pareigybių sąrašo patvirtinimo“ pakeitimo**

**2021-12-08**

Pasvalys

1. **Sprendimo projekto rengimo pagrindas.**

Sprendimo projektu siūloma pakeisti VšĮ Pasvalio pirminės asmens sveikatos priežiūros centro (toliau – Pasvalio PASPC) valdymo struktūrą, išbraukiant iš jos Dagių, Kraštų, Norgėlų ir Meškalaukio medicinos punktus, atsižvelgiant į rajono gyventojų mažėjimą siekiant optimizuoti paslaugų teikimą ir užtikrinti sveikatos priežiūros paslaugų kokybę ir prieinamumą, Pasvalio PASPC plečiamos slaugos paslaugas namuose, atsisakant veiklos neefektyviai veikiančiuose Dagių, Kraštų, Norgėlų ir Meškalaukio medicinos punktuose.

2021 m. gruodžio 7 d. gautas Pasvalio PASPC vadovo raštas, kuriame nurodoma, kad siekiant optimizuoti paslaugų teikimą, racionaliai naudoti tiek žmogiškuosius, tiek materialiuosius resursus, užtikrinant paslaugų kokybę bei prieinamumą, bus plečiamos slaugos paslaugos namuose Dagių, Kraštų, Meškalaukio ir Norgėlų medicinos punktų teritorijose, atsisakant veiklos pačiuose medicinos punktuose. Papildoma informacija apie medicinos punktų veiklą Pasvalio PASPC 2021 m. gruodžio 7 d. rašte Nr. R3-534.

Atsižvelgiant į visą pateiktą informaciją, parengtas sprendimo projektas, kuriame siūloma pakeisti Pasvalio PASPC valdymo struktūrą ir pareigybių sąrašą, patvirtintus Pasvalio rajono savivaldybės tarybos 2018 m. kovo 21 d. sprendimu Nr. T1-50 ,,Dėl viešosios įstaigos Pasvalio pirminės asmens sveikatos priežiūros centro valdymo struktūros ir pareigybių sąrašo patvirtinimo“, ir išdėstyti juos nauja redakcija, išbraukiant iš valdymo struktūros Dagių, Kraštų, Meškalaukio ir Norgėlų medicinos punktus. Priėmus sprendimą, būtų atsisakoma veiklos pačiuose medicinos punktuose, o slaugos paslaugos teikiamos pacientų namuose, taip priartinant sveikatos priežiūros paslaugas prie jų gavėjų gyvenamosios vietos.

Išsami informacija pateikta PASPC rašte, kuris pridedamas.

**2. Sprendimo projekto tikslai ir uždaviniai.**

Pakeisti Pasvalio PASPC valdymo struktūrą.

**3. Kokios siūlomos naujos teisinio reguliavimo nuostatos ir kokių rezultatų laukiama**

Priimtas sprendimo projektas įtakos korupcijai neturės.

**4. Skaičiavimai, išlaidų sąmatos, finansavimo šaltiniai**

Sprendimo projekto įgyvendinimui papildomų lėšų nereikia.

**5.Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti**

Nereikia.

**7. Sprendimo projekto antikorupcinis vertinimas.**

Priimtas sprendimo projektas įtakos korupcijai neturės.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.**

VšĮ Pasvalio pirminės asmens sveikatos priežiūros centras, Socialinės paramos ir sveikatos skyriaus vyriausioji specialistė (Savivaldybės gydytoja).

PRIDEDAMA. Pasvalio PASPC 2021 m. gruodžio 7 d. raštas Nr. R3-534, 3 lapai.

Socialinės paramos ir sveikatos skyriaus

vyriausioji specialistė (Savivaldybės gydytoja) Renata Nevulytė